ተቋሙ የቻይናና አውሮፓ አገራት ኢኮኖሚ ዕድገት ማስመዝገባቸውን ገለጸ
አለም አቀፉ የገንዘብ ተቋም አይ ኤም ኤፍ ቻይናና  የአውሮፓ  ሃገራት የኢኮኖሚ እድገት ማሳየታቸውን ገለፀ፡፡አለም አቀፉ የገንዘብ ተቋም በየአመቱ የአለም የምጣኔ ሀብት እድገት ይፋ ያደርጋል ።  ጥናቶችን መሠረት በማድረግ አዲሱ የዓለም የምጣኔ ሃብት መረጃ እንደሚያሳው ደግሞ  በዓለም አቀፍ ደረጃ  በአጠቃላይ የሀገር ውስጥ ምርቶች እ.ኤ.አ በ2017 በ3ነጥብ5 በመቶ እና በ 2018 በ 3ነጥብ 6 በመቶ እድገት አሳይቷል ተብሏል፡፡ይሁን እንጂ አለም አቀፍ የእድገት ደረጃዎች ትንበያ በምጣኔ ሃብት እድገቱ የተለያዩ እንቅፋቶች አጋጥመዋል ተብሏል፡፡በመካከለኛና በአነስተኛ ደረጃ ያሉ ተፅዕኖዎች አሁንም በተለያዩ መንገድ ለእድገቱ  መሰናክል ሲሆኑ መቆየታቸውን ነው ዓለም አቀፉ የገንዘብ ተቋም አይ ኤም ኤፍ  በማሌዥያ መዲና በሆነችው ኳላላምፑር በተደረገው ሪፖርት ያስታወቀው፡፡ በአውሮፓ ሃገራት በ2017 የኢኮኖሚ ዕድገት በተሻለ መልኩ ጠንካራ የምጣኔ ሀብት እድገት ማሳየታቸውን አለም አቀፉ የገንዘብ ተቋም አይ ኤም ኤፍ ባወጣው  ሪፖርት አመላክቷል፡፡በዚህም እኤአ በ2017 የአውሮፓውያን ሃገራት ቀጠና ከተጠበቀው በላይ የሀገር ውስጥ ምርት እድገት ከ1ነጥብ 7 ወደ 1ነጥብ 9 በመቶ እድገት ማሳየታቸውን ጠቅሷል፡፡  የሃገራቱ የተጠበቀው ከፍተኛ እድገት ከቀድሞው በሚጠበቀው የሀገር ውስጥ ቁሳቁስ አቅርቦት በፍጥነት እንዲጨምር ምክንያት ሆኗል ብለዋል፡፡ዓለም አቀፉ የገንዘብ ተቋም  እ.ኤ.አ በ 2017 በእንግሊዝ  የነበረው ምጣኔ ሀብት ከነበረበት 0ነጥብ 3 በመቶ ወደ 1ነጥብ 7 በመቶ እድገት አስመስግቧል ሲል መረጃው ላይ አስፍሯል፡፡ እናም እንደ ተቋሙ መረጃ  እኤአ በ 2017 የነበረው የምጣኔ ሃብት እድገት ቻይና እና የአውሮፓ ሀገራት በተሻለ መጠን እድገት ማሳየታቸውን በመረጃው አመላክቷል፡፡ቻይናና አውሮፓ ላሳዩት ዕድገትም ጠንካራ የሀገር ውስጥ ምርት ፍላጎት መጨመር  በምክንያት ይጠቀሳል፡፡ በቻይና በኩልም ባለስልጣናት ፈጣን የሆነ ብድር አገልግሎት አስተዳደር እና ከወለድ ነፃ ብድር ተግባራዊ ማድረጋቸው ለእድገቱ ድርሻ ወስዷል ተብሏል፡፡